अब अगर किसी पुलिस कर्मी ने दो शादी की तो वो सब-इंस्पेक्टर या इंस्पेक्टर नहीं बन पाएगा। इसके लिए सरकार ने नागरिक पुलिस सेवा नियमावली में संशोधन कर दिया गया है। हालांकि पर्सनल लॉ के दायरे में आने वालों को इस प्रक्रिया में छूट मिलेगी। इतना ही नहीं अब पुलिस भर्ती का विज्ञापन निकालने की प्रक्रिया में बदलाव किया गया है। सीएम योगी आदित्यनाथ की अध्यक्षता में मंगलवार को हुई यूपी कैबिनेट की बैठक ने इसे मंजूरी दे दी है।